Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 1 Pv 521/13/2201	Dunajská Streda, 26.6.2014
EEČ : 2-16-195-2014

U Z N E S E N I E

Trestná vec:	obvinená XXXXX 
Prečin:	Úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Dunajská Streda
Podľa § 215 odsek 1 písmeno e Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
dňa XXXXX v predajni pod názvom XXXXX, so sídlom XXXXX, XXXXX po predložení svojich osobných dokladov a uvedenia falošných údajov o zamestnávateľovi uzatvorila úverovú zmluvu č. XXXXX so spoločnosťou XXXXX, XXXXX, divízia XXXXX, na základe čoho jej bol financovaný nákup čiernej techniky zn. XXXXX v hodnote XXXXX- eur , pričom v predajni zaplatila akontáciu vo výške XXXXX eur  a poskytnutý úver vo výške XXXXX eur sa zmluvou zaviazala splatiť mesačnými splátkami  vo výške XXXXX eur  po dobu 20 mesiacov, z ktorých však neuhradila žiadnu čiastku, čím spoločnosti XXXXX, divízia XXXXX spôsobila škodu vo výške XXXXX eur,

pretože obvinená nebola v čase činu pre nepríčetnosť trestne zodpovedná.

Odôvodnenie:
Uznesením policajta Okresného riaditeľstva Policajného zboru, Odboru kriminálnej polície v Dunajskej Strede pod č. ORP-373/OEK-DS-2013 zo dňa 17.06.2013 bolo podľa § 206 ods. 1 Tr. por. vznesené obvinenie XXXXX za prečin úverového podvodu podľa § 222 ods. 1 Tr. zák., ktorého sa mala dopustiť na tom skutkovom základe, ako je to uvedené vo výrokovej časti tohto uznesenia.

	V priebehu skráteného vyšetrovania bol vykonaný výsluch zástupkyne poškodenej strany XXXXXj a svedka XXXXX, ďalej boli zabezpečené listinné dôkazy preukazujúce, že obvinená nebola zamestnaná v spoločnosti, ktorú v úverovej zmluve uviedla ako svojho zamestnávateľa, taktiež bol zabezpečený znalecký posudok z odboru zdravotníctva, odvetvia psychiatrie.

Obvinená XXXXX sa vo svojej výpovedi priznala k spáchaniu skutku.   
  
	Zástupkyňa poškodenej strany XXXXX vo svojej výpovedi potvrdila uzatvorenie úverovej zmluvy s obvinenou, pričom následne bolo zistené, že pri jej uzatváraní uviedla falošné údaje o svojom zamestnávateľovi.

 	Svedok XXXXX XXXXX vo svojej výpovedi uviedol, že obvinenú nepozná, a vzhľadom na odstup času si nepamätá na podrobnosti uzatvorenia úverovej zmluvy.

	Z písomného potvrdenia spoločnosti XXXXX, ktorú obvinená pri uzatváraní predmetnej úverovej zmluvy uviedla ako svojho zamestnávateľa vyplýva, že nebola nikdy zamestnaná v tejto spoločnosti.

Zo záverov znaleckého posudku z odboru zdravotníctva, odvetvia psychiatrie vypracovaného dňa 08.04.2014 znalcami XXXXX a XXXXX vyplýva, že obvinená v čase spáchania trestného činu trpela duševnou poruchou, a to propfschizofréniou - schizofréniou na teréne mentálnej retardácie, obvinená nevedela v čase spáchania trestného činu rozpoznať nebezpečenstvo svojho konania pre spoločnosť a nevedela svoje konanie ovládať, obvinená v súčasnej dobe nie je schopná chápať zmysel trestného konania. Pobyt obvinenej na slobode aktuálne nie je nebezpečný pre spoločnosť. Je potrebné nariadenie ochrannej psychiatrickej ambulantnej liečby. 
	
            Vzhľadom na uvedené dôvody a zistenú dôkaznú situáciu možno skonštatovať, že skutok, pre  ktorý je vedené trestné stíhanie, sa stal, avšak § 23 Tr. zák. ustanovuje, že kto pre duševnú poruchu v čase spáchania činu inak trestného nemohol rozpoznať jeho protiprávnosť alebo ovládať svoje konanie, nie je za tento čin trestne zodpovedný. Z uvedeného vyplýva, že nešlo o trestne zodpovedného páchateľa, teda nebol naplnený jeden z formálnych znakov trestného činu a preto bolo potrebné postupovať podľa § 215 ods. 1 písm. e) Tr. por..
     
              S poukazom na vyššie uvedené dôvody bolo potrebné rozhodnúť tak, je to uvedené vo výrokovej časti tohto rozhodnutia.

Poučenie:
Proti tomuto uzneseniu je prípustná sťažnosť, ktorú je  možné  podať     
                       do  troch  dní  od  jeho  doručenia   cestou   tunajšej   prokuratúry  na 
                       Krajskú prokuratúru v Trnave.
                       Sťažnosť má odkladný účinok.          

JUDr. Viktor Kubala
prokurátor